කුඩු සුමිත්ලා, චූටි උක්කුංලා මට්ටක්කුලිය ප්‍රදේශයේ පාතාලය ක්‍රියාත්මක කරද්දී එහි අනෙක් කෙරවළේ, එනම් ජම්පටා වීදියේ මරාගැනිල්ල සිදුවූයේ සෙල්විලා හා පූකුඩුඛන්නලා අතරය. මේ දෙපාර්ශ්වයට අප කලිනුත් සඳහන් කළ පරිදිම කංජිපානි ඉම්රාන් හා කොස්ගොඩ සුජීලාගේ සහායත් ලැබිණ. සෙල්විලාට නායකත්වය හා උදව් පදව් ලැබුණේ කංජිපානිගෙනි. පූකුඩුඛන්නාට සහය ලැබුණේ කොස්ගොඩ සුජීගෙනි. මෝදර, ජම්පටා වීදියේ, 137 වත්ත කාලයක් ප්‍රසිද්ධව තිබුණේ සෙල්විගේ වත්ත ලෙසයි. අද සෙල්වි ජීවතුන් අතර නැත. එහෙත් තවමත් 137 වත්ත සෙල්විගේ වත්තමය. ඒ ඇය කුඩු ජාවාරමෙන් ජම්පටා වීදිය හෙල්ලූ තරමය. ඒ ටික කරන්න ඇගේ හයිය වගේම කංජිපානිගෙන් ලැබුණ හයියත් බොහෝ සේ ඉවහල්විය. ඇයට අභියෝග කරන්න කිසිවෙක් ඉදිරිපත් නොවු තරම්ය. ඒ කංජිපානිගේ ගෝලයින්ගෙන් විඳින්නට වන කරදර ඉවසිය නොහැකි නිසාය. ඇතැම් විට දඬුවම මරණය ද විය හැකිය.
සෙල්විගේ වත්ත ලෙස හැදින්වුයේ කොහෙද
මෝදර, ජම්පටා වීදියේ, 137 වත්ත